I forbindelse med konverteringen flyttes alle posteringer direkte. Det vil betyde, at du ikke kan bruge momsafstemningen i e-conomic på overførte data. Men beløbene på momskontiene vil være de samme som i dit gamle system. Det vil derfor udelukkende være i forhold til sandsynliggørelsen, at du her vil have en udfordring.
Hvis du har handel med udlandet, skal du her være opmærksom på, at selve listeangivelserne heller ikke kommer med. Så her kan der være et mindre stykke manuelt arbejde, som oftest klares ved at trække en rapport for perioden op til i det tidligere system. Og tilsvarende trække en rapport for det fremadrettede i e-conomic.
Hvis du i tidligere system nulstiller momskontiene i den efterfølgende momsperiode, vil du opleve en fejl i momstallene, da e-conomic ikke kan skelne mellem nulstillingen og de indlæste posteringer. Dette håndteres helt simpelt ved enten at modregne nulstillingen manuelt eller ved at flytte den til den tidligere periode via manuel bogføring.